CELEX: 62016CN0021
Language: el
Date: 2016-01-15 00:00:00
Title: Υπόθεση C-21/16: Αίτηση προδικαστικής αποφάσεως την οποία υπέβαλε το Tribunal Arbitral Tributário (Centro de Arbitragem Administrativa — CAAD) (Πορτογαλία) στις 15 Ιανουαρίου 2016 — Euro Tyre BV κατά Autoridade Tributária e Aduaneira

4.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/11
            
         Αίτηση προδικαστικής αποφάσεως την οποία υπέβαλε το Tribunal Arbitral Tributário (Centro de Arbitragem Administrativa — CAAD) (Πορτογαλία) στις 15 Ιανουαρίου 2016 — Euro Tyre BV κατά Autoridade Tributária e Aduaneira
   (Υπόθεση C-21/16)
   (2016/C 118/13)
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Arbitral Tributário (Centro de Arbitragem Administrativa — CAAD) (Πορτογαλία)
   
      Διάδικοι στην υπόθεση της κύριας δίκης
   
   
      Προσφεύγουσα: Euro Tyre BV
   
      Καθής: Autoridade Tributária e Aduaneira
   
      Προδικαστικά ερωτήματα
   
   
               1)
            
            
               Έχουν το άρθρο 131 και το άρθρο 138, παράγραφος 1, της οδηγίας 2006/112 (1), την έννοια ότι, σε σχέση με την ενδοκοινοτική παράδοση αγαθών, αντιβαίνει σε αυτά η άρνηση της φορολογικής αρχής κράτους μέλους να απαλλάξει από τον ΦΠΑ τον μεταβιβάζοντα αγαθό, ο οποίος έχει την κατοικία του στο συγκεκριμένο κράτος μέλος, επειδή ο αποκτών, ο οποίος έχει την κατοικία του σε άλλο κράτος μέλος, δεν είναι καταχωρισμένος στο VIES [Value Added Tax-Information Exchange System, σύστημα ανταλλαγής πληροφοριών σχετικά με τον ΦΠΑ] (2) ούτε υπόκειται στην εν λόγω χώρα σε καθεστώς φορολογήσεως των ενδοκοινοτικών αποκτήσεων αγαθών, ακόμη και όταν, κατά τη μεταβίβαση, ο αποκτών διέθετε έγκυρο αριθμό φορολογικού μητρώου για σκοπούς ΦΠΑ στο εν λόγω άλλο κράτος μέλος και ο αριθμός αυτός χρησιμοποιήθηκε στα τιμολόγια των συναλλαγών, όταν συντρέχουν σωρευτικά οι ουσιαστικές προϋποθέσεις για την ενδοκοινοτική παράδοση αγαθών, δηλαδή όταν το δικαίωμα διαθέσεως του αγαθού υπό την ιδιότητα του κυρίου μεταβιβάστηκε στον αποκτώντα και όταν ο προμηθευτής βεβαιώνει ότι το αγαθό απεστάλη ή μεταφέρθηκε στο άλλο κράτος μέλος και ότι, ως αποτέλεσμα της εν λόγω αποστολής ή μεταφοράς, το αγαθό απομακρύνθηκε από το κράτος μέλος αναχωρήσεως με προορισμό αποκτώντα υποκείμενον στον φόρο ή νομικό πρόσωπο που ενεργεί υπό την ιδιότητα αυτή σε κράτος μέλος άλλο από το κράτος μέλος από το οποίο απεστάλη ή μεταφέρθηκε το αγαθό;
            
         
               2)
            
            
               Αντιβαίνει στην αρχή της αναλογικότητας ερμηνεία του άρθρου 138, παράγραφος 1, της οδηγίας 2006/112 βάσει της οποίας δεν χορηγείται απαλλαγή σε περίπτωση που ο μεταβιβάζων ο οποίος έχει την κατοικία του σε ένα κράτος μέλος γνωρίζει ότι ο αποκτών, ο οποίος έχει την κατοικία του σε άλλο κράτος μέλος, καίτοι διαθέτει έγκυρο αριθμό φορολογικού μητρώου στο εν λόγω άλλο κράτος μέλος για σκοπούς ΦΠΑ, δεν είναι καταχωρισμένος στο VIES ούτε υπόκειται στην εν λόγω χώρα σε καθεστώς φορολογήσεως των ενδοκοινοτικών αποκτήσεων αγαθών, αλλά έχει την προσδοκία ότι η εγγραφή του στο μητρώο θα του χορηγήσει αναδρομικώς καθεστώς ενδοκοινοτικού φορέα;
            
         
      (1)  Οδηγία 2006/112/ΕΚ του Συμβουλίου, της 28ς Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).
   
      (2)  VAT Information Exchange System